Անտոնին Տեր-Մանուելյանց

Անտոնին Նիկոլայի Տեր-Մանուելյանց (1924, հուլիսի 5, Վելկա Մորժինա, ՉԽՍՀ), չեխոսլովակյան տնտեսագետ։ Տնտեսագիտական գիտությունների դոկտոր (1949)։

Կենսագրություն 
Ավարտել է Պրահայի պոլիտեխնիկական ինստիտուտի տնտեսագիտության և մաթեմատիկական վիճակագրության ֆակուլտետը (1948)։ Մաթեմատիկա և վիճակագրություն է դասավանդել Պրահայի պոլիտեխնիկական և կառավարման ինստիտուտներում։

1964-1965 թվականներին հյուր-դասախոս է եղել Մասաչուսեթսի տեխնոլոգիական ինստիտուտում (ԱՄՆ)։ Աշխատությունները հիմնականում նվիրված են սոցիալիստական վերարտադրության մաթեմատիկական մոդելավորման հարցերին (Տնտեսական խնդիրների լուծման մաթեմատիկական մեթոդներ, 1965, Կառավարման օպտիմալացման համալիր մեթոդներ, 1968-1970, Տնտեսական պրոցեսների մոդելավորում, 1973, Պաշարների կառավարման մաթեմատիկական մոդելներ, 1980 և այլն)։ Մշակել է պաշարների բարդ համակարգերի կառավարման օպտիմալացման մեթոդներ, որոշումների կայացման բազմանպատակային մոդելներ, կառավարչական որոշումների կայացման տրամախոսական համակարգեր։ Զեկուցումներով ու դասախոսություններով հանդես է եկել ԽՍՀՄ-ում (այդ թվում Երևանում՝ 1974-1975 թվականներին), սոցիալիստական մյուս երկրներում, ԱՄՆ-ում, Անգլիայում, Իտալիայում, Ֆրանսիայում։

Հայ տնտեսագետներ
1924 ծնունդներ
Հուլիսի 5 ծնունդներ
Տնտեսագիտական գիտությունների դոկտորներ